2025 m. gegužės 21 d. Bendrojo Teismo sprendimas byloje VDK / Komisija
(Byla T-265/23)1
(Žuvininkystė – Reglamentas (ES) Nr. 1380/2013 – Jūrų biologinių išteklių išsaugojimas – Deleguotasis reglamentas (ES) 2023/340 – Su žvejyba susijusios išsaugojimo priemonės – Apribojimai – Šiaurės jūra – Vokietijos išskirtinė ekonominė zona – Aplinkos apsauga – Direktyva 92/43/EEB – Natūralių buveinių ir laukinės faunos bei floros apsauga – Direktyva 2008/56/EB – Jūrų strategija – Vienodas požiūris – Proporcingumas)
Proceso kalba: vokiečių
Šalys
Ieškovė: Verband der Deutschen Kutter- und Küstenfischer eV (VDK) (Hamburgas, Vokietija), atstovaujama advokato M. Waller
Atsakovė: Europos Komisija, atstovaujama C. Hermes, A. Dawes, B. Hofstötter ir C. Calvo Langdon
Atsakovės pusėje į bylą įstojusi šalis: Nyderlandų Karalystė, atstovaujama M. Bulterman ir C. Schillemans
Dalykas
Ieškiniu ieškovė prašo panaikinti 2022 m. gruodžio 8 d. Komisijos deleguotąjį reglamentą (ES) 2023/340, kuriuo dėl išsaugojimo priemonių Zilto išoriniame rife (Sylter Aussenriff), Borkumo rifo seklumoje (Borkum-Riffgrund), Dogerio bankoje (Doggerbank) ir Rytinėje Vokietijos įlankoje (Östliche Deutsche Bucht), taip pat Klaverio bankoje (Klaverbank), Fryzų Fronte (Friese Front) ir Viduriniame Ustergrondene (Centrale Oestergronden) iš dalies keičiamas Deleguotasis reglamentas (ES) 2017/118, kita vertus (OL L, 2023/48) tiek, kiek jis susijęs tik su šiame reglamente numatytomis išsaugojimo priemonėmis Vokietijos Šiaurės jūros išskirtinėje ekonominėje zonoje.
Rezoliucinė dalis
Atmesti ieškinį.
Verband der Deutschen Kutter- und Küstenfischer eV (VDK) padengia savo ir Europos Komisijos bylinėjimosi išlaidas.
Nyderlandų Karalystė padengia savo bylinėjimosi išlaidas.
____________
1 OL C 235, 2023 7 3.